open-index/open-wikipedia-markdown huggingface dataset:
Taglas

**Taglaseks** nimetatakse laeva mastide juurde kuuluvate seadiste, purjelaeval ühtlasi purjede kinnituste süsteemi. 

## Taglase ehituslik jaotus
*Seisevtaglas on alaliselt kinnitatud, kuid vajadusel lahtivõetav. Seisevtaglase moodustavad peelestik ja seda toestavad paikselt kinnitatud vaierid, trossid, ketid ja rautised nagu vandid, taagid, parduunid, veetaagid jm. 
*Jooksevtaglas koosneb peelestiku liikuvate osade ja purjede käsitlemiseks vajalikest vaieritest, trossidest, kettidest, plokkidest jm. Siia kuuluvad brassid, kiitaud, koordingud, neervallid, soodid, tirgud, topenandid, vallid jms. 

Jooksevtaglase ülesseadmist nimetatakse taageldamiseks.

Purjelaeva taglasele on ühtlasi iseloomulik: 
*Peelestik - kasutatakse purjede kinnitamiseks; sinna kuuluvad mastid, tengid, kahvlid, poomid, raad, saalingud, pukspriit, ahterpriit jm. 
*Tõuvärk - metallist vaierid, sünteetilised ja taimsed trossid, ketid jms.

## Vaata ka

* Purjelaev
* Purjetamine
* Puri
Pehmed ja karvased

**"Pehmed ja karvased"** oli televisiooni nukusari, kus kajastati humoorikalt päevapoliitikat ja poliitikute elu.

"Pehmed ja karvased" olid aastatel 2001–2009 eetris Eesti Televisioonis. 2010. aastal kolis sari Kanal 2 ekraanile. 2012. aasta septembrist kuni 2013. aasta lõpuni oli sari taas ETV ekraanil.

Sarja stsenaristid olid Toomas Kall ja Gert Kiiler, kunstnik ja lavastaja Hardi Volmer.

Sarjas mängisid teiste seas Piret Kalda, Rasmus Kaljujärv, Anu Lamp, Laine Mägi, Tõnu Oja, Merle Palmiste, Mirtel Pohla, Indrek Sammul, Tiit Sukk, Taavi Teplenkov, Sulev Teppart, Jan Uuspõld.

## "Pehmete ja karvaste" nukud
"Pehmete ja karvaste" nukud on saatesarja lõppemise järel viidud Tartu Mänguasjamuuseumisse ning need on alates 2022. aastast osa muuseumi püsinäitusest. 

## Välislingid
* Pehmed ja karvased ETV arhiivis
* Pehmed ja karvased EFIS
* Erika Klaats. "Pehmed ja karvased üksteise kukil" Maaleht, 22. jaanuar 2004.
* Ando Leps. "Kes on pehmed ja karvased?" Õhtuleht, 14. veebruar 2008.
* Kristin Aasma. "Pehmed ja karvased kolivad Kanal 2 ekraanile" Õhtuleht, 17. detsember 2009 
* "Venekeelsete "Pehmete ja karvaste" uued osad sünnivad Eestis" ERR, 24. september 2023

## Viited
Os

**Os** võib tähendada järgmist:
* Osmium (sümbol *Os*)
* Os (Innlandet), asula Norras Innlandeti maakonnas
* Luu (ladina keeles *Os*)
* Suu (ladina keeles *Os*, *ōs*)
* Orissaare rajoon

**OS** võib tähendada järgmist:
* Operatsioonisüsteem

## Vaata ka
* Osi vald
Ossa

**Ossa** on linn Venemaal Permi krais, Ossa rajooni keskus. Asub umbes 110 km Permist edelas Kama jõel asuva Votkinski veehoidla ääres.

Asula on rajatud 1591. aastal. 1737 sai linnaõigused.

## Viited
Zooplankton

**Zooplankton** ehk **loomhõljum** on pelagiaalis hõljuvate valdavalt heterotroofse toitumistüübiga loomorganismide (**zooplankterite**) kogum. 

Meredes koosneb zooplankton valdavalt protistidest, vähkidest, ainuõõssetest jt väikestest hõljuvatest selgrootudest. Mageveekogudes domineerivad protistid, keriloomad, vesikirbulised ja aerjalalised. 

Osa zooplankteritest on nähtavad palja silmaga, kuid leidub ka (sub)mikroskoopilisi organisme. 

Zooplankton toitub vees leiduvast hõljumist ja detriidist ehk pudemest, ja on ise toiduks paljudele teistele veeloomadele ja -putukatele. 

Mõnikord eristatakse zooplanktonist ihtüoplankton, mille moodustavad kalade hõljuvad elujärgud, enamasti kalavastsed.

## Zooplanktoni jaotus erinevate kriteerumite alusel
### Ehitustüübi alusel
Organismi üldise ehitustüübi alusel räägitakse sageli üherakulistest zooplankteritest ehk protozooplankteritest ja hulkraksetest ehk metazooplankteritest.

### Suuruse alusel
Zooplanktereid saab suuruse järgi jaotada mikro- ja makrozooplanktoniks. Ühe jaotuse kohaselt kuuluvad mikrozooplanktoni alla 0,035–0,157 mm ja makrozooplanktoni alla sellest suuremad plankterid.

## Vaata ka
*fütoplankton
*plankton

## Viited
Luud

**Luud** on maapinnalt või põrandalt prahi pühkimiseks mõeldud tööriist.
Luudasid valmistatakse puuokstest, riisivartest, tugevate rohttaimede kõrtest või lehtedest jms.

## Kaseluua ehitus

Klassikaline kaseluud valmistatakse noore kase okstest. Luuaoksad lõigatakse kevadel enne puude lehteminekut noorematelt kaskedelt ning oksad ei tohi enne luua valmistamist ära kuivada. Luud valmistatakse oksi üksteise vastu surudes nii, et oksa käharam pool jääb luua südamiku poole, vajaduse korral kärbitakse väljaturritavat räsus oksa, siis võetakse järgmine oks ja surutakse punti. Et luuakand ei muutuks liiga jämedaks, lõigatakse luuaoksal tüve poolt üks külg ära. Kui luud on piisavalt suur, seotakse luuakand kahe või kolme vitsast tehtud luuavõruga (ka traadiga) punti, väljaulatuvad oksad raiutakse ühepikkuseks ning valmis luud viiakse varjulisse kohta kuivama. Enne luua kasutuselevõttu luud varrestatakse ja luuaoksi leotatakse vees luuaraagude elastsuse taastamiseks.

Luuavars on tavaliselt 4–6 sentimeetri jämedune ja kuni pooleteise meetri pikkune ümar puulatt, mis on luuapoolset otsast 20–30 sentimeetri ulatuses teravaks tahutud, et see siseneks varrestamisel paremini luuakanda. Luuavarre tagumine ots on vestetud ümaraks, et luuavart oleks mugavam käes hoida.

## Luudade tüübid

Kaseluud on ümarluud. Riisivartest ja rohttaimedest valmistatud luuad on üldiselt lehvikluuad.

Kaseluudasid kasutatakse üldiselt varrestatult, riisiluudadel on enam levinud riisivartest moodustatud käepide (luuavars). Rohttaimedest valmistatakse nii pika varrega luudasid kui ka (varreta) käsiluudasid.

Nüüdisajal valmistatakse õues kasutatavad luuad plastist, kuna need on vastupidavamad.

Muruluud sarnaneb rohkem reha kui traditsioonilise luuaga.

## Nõiad luudadel

On usutud, et nõiad sõidavad kaksiratsi varrega luua seljas, eriti Blocksbergi mäel käies.

J. Rowlingu Harry Potteri teemalistes teostes mängivad võlurid ja nõiad luudadel lennates lendluudpalli.

## Vaata ka

*Kululuud
Bakterioplankton

**Bakterioplankton** ehk **pisikhõljum** (ka **bakterhõljum** ja **bakterplankton** ) on veesambas hõljuvad bakterid. Bakterplanktoni leidub nii mage- kui merevees.

Sõna "bakterplankton" kasutas esimesena 19. sajandil Christian Gottfried Ehrenberg. 

Bakterplanktoni hulka kuuluvad näiteks sinivetikate rühmad *[[Prochlorococcus]]* ja *[[Synechococcus]]*.

Bakterplankton mängib olulist rolli mitmetes olulistes ökoloogilistes protsessides: lämmastiku fikseerimine, nitrifikatsioon, denitrifikatsoon, remineralisatsioon ja metanogenees.

Fotosünteesi teostav bakter *Proclorococcus* arvatakse olevat üks oluline hapniku taastootja biosfääris. See bakter on väga väike (0,6 µm) ja väga arvukas organism.

## Vaata ka
*fütoplankton
*plankton
*zooplankton
August Lääne

**August Lääne** (29. juuni 1899 Piira – 16. august 1976 Rakvere) oli eesti näitleja ja lavastaja.  

Ta oli enne Teist maailmasõda Narva teatri "Võitleja" näitleja ja lavastaja. Kui Narva teater kolis sõja tõttu Paidesse, tegutses Lääne mõnda aega seal. Hiljem kuni pensionini (1944–1960) töötas ta Rakvere Teatris nii näitleja kui ka lavastajana. 

## Välislingid
*Foto
Piprarannik

**Piprarannik** (inglise keeles *Pepper Coast* või *Grain Coast*) on rannikuala, mis asub Lääne-Aafrikas Libeerias Mesurado ja Palmase (Harperi) neeme vahel. 

Piprarannik on madal laguunrannik, kus kasvab ekvatoriaalset vihmametsa ja mangroovi. 

Ranniku nimi on pärit 16. sajandist, mil portugallased vedasid sealt välja guinea pipart (malagettat).
Piraadirannik

**Piraadirannik** on Pärsia lahe kaguranniku osa, mis asub Araabia poolsaarel praeguste Araabia Ühendemiraatide alal. 

Ranniku pikkus on umbes 300 km. Rannik oli 19. sajandi keskpaigani piraatide pelgupaik.
Płock

**Płock** [puotsk] on maakonna õigustega linn Poolas Masoovia vojevoodkonnas, Visla paremal kaldal. 

Płockis asuvad jõesadam, naftatööstus, keemiatööstus, toiduaine- ja tekstiilitööstus. 

Aastatel 1138–1351 oli Płock Masoovia vürstide residents ning oli ka katoliku kiriku  Płocki piiskopkonna keskus.
Purskkaev

**Purskkaev** on dekoratiivne arhitektuuriline vesirajatis, millest purskab välja üks või mitu veejuga.

Purskkaevudel on olnud oluline osa aedade ning välis- ja siseruumide kujunduses.  

Neid on kasutatud aastatuhandeid nii kunstilisel eesmärgil kui ka joogivee inimesteni toimetamiseks. Esimesed purskkaevud rajati Vana-Roomas. Need töötasid raskusjõu mõjul. Vesi jõudis kõigepealt mööda veejuhtmeid purskkaevuni, kust edasi toimetati see pliitorude kaudu inimesteni. Purskkaevud muutusid üha suursugusemaks ja keerukamaks ning neist said jõukuse sümbolid.   

Tänapäeva purskkaevud töötavad peamiselt veepumpade abil. Tänu tehnika arengule saab neid automaatselt reguleerida ning sünkroonida muusika ja värviliste tuledega.   

## Viited
Põlluöölane

**Põlluöölane** (*Agrotis exclamationis*) on öölaste sugukonda ja mullaöölase perekonda kuuluv liblikaliik. 

Eestis on põlluöölaste esinemine väga sage. Põlluöölane lendab juuni algusest augusti lõpuni. Talvitub röövikuna.
Röövikud on polüfaagid.


Agrotis exclamationis-s.jpg| Profiil
Agrotis exclamationis-f.jpg| Tähn rindmiku esiosas
Agrotis exclamationis-o.jpg| Värvivariatsioon


## Välislingid
*
Petitsioon

**Petitsioon** (ladina keeles *petitio*) on kollektiivne palvekiri.

## Välislingid
*Petitsioon.ee Eesti petitsioone vahendav veebisait
*Petitsioon.com
Ornaat

**Ornaat** (ladina keeles *ornatus*) on vaimuliku liturgiline riietus. Võib olla ka ilmaliku võimukandja tseremooniarõivas.

## Vaata ka
*Kaasula
Sun Records

**Sun Records** oli plaadifirma USA-s Tennessee osariigis Memphises. Selle asutas Sam Phillips 1952. aastal. Enne Motowni ei suutnud ükski teine plaadifirma nii sügavat jälge jätta. Sun Records oli hüppelauaks paljudele hiljem kuulsaks saanud lauljatele, näiteks Elvis Presley, Johnny Cash, Carl Perkins, Roy Orbison ja Jerry Lee Lewis. Erinevalt paljudest teistest tolleaegsetest stuudiotest andis Sun võimaluse ka mustanahalistele lauljatele.
1969. aastal müüs Phillips plaadifirma maha. 80. aastatel taastas ta stuudio ja sellest ajast saadik on seda kasutanud paljud nüüdisaegsed tegijad.

## Välislingid
* Sun Recordsi ametlik koduleht
*  Sun Studio ajalugu
*
Petruška

**Petruška** on vene rahvaliku nukuteatri peategelane. Pärit juba 17. sajandist. Algselt oli Petruška humoristlike osade esitaja. Tal olid punane rüü ja teravatipuline tutiga müts. Tänapäeval on sellest saanud aga vene nukuteatrites käpiknukkude üldnimetus.
Polüfüülia

**Polüfüülia** ehk **polüfüleetiline põlvnemine** on eritüveline põlvnemine; ühtse organismirühma pärinemine mitmest lähtevormist.

## Näiteid polüfüüliast
* Kõik püsisoojased loomad on polüfüleetilise põlvnemisega, sest see grupp hõlmab nii linde kui ka imetajaid.
* Kõik fotosünteesivad organismid on polüfüleetilise põlvnemisega, sest siia võivad kuuluda nii taimed kui ka bakterid.
* Kõik organismid, kellel on võime lennata, on polüfüleetilise põlvnemisega, sest grupp sisaldab nii imetajaid (nahkhiired) kui ka linde.

## Vaata ka
*Polüfüleetiline rühm
CO

**CO** on:
***[[vingugaas]]i** keemiline valem
***[[Colombia]]** 2-täheline maakood ISO 3166 järgi
***[[Colorado]]** osariigi postikood
***[[Continental Airlines]]i** IATA kood

## Vaata ka
*Co, koobalti tähis
*.co, Colombia interneti tppdomeen
*Co-edition
***co**, korsika keele ISO 639 kood
Eevi Nerva

**Eevi Nerva** (endine perekonnanimi **Silliksaar**, sünninimi **Nerva**, 30. juuli 1935 – 21. märts 2024) oli eesti tekstiili- ja kollaažikunstnik. Eevi Nerva elas Tartus.

## Tehnika
Eevi Nerva on välja töötanud unikaalse sidumisbatika tehnika. Selles tehnikas on ta valmistanud mitusada pilti. Selline pilt on loodud puuvillasele tekstiilile, üldjuhul raamitud koos mahulise paspartuupapiga ja klaasi all. Eevi Nerva on teadaolevalt ainus, kes on kasutanud piltide loomisel sidumisbatika tehnikat.

Uue millenniumi aastatel tegeleb ka kollaažide loomisega. Kollaaži algmaterjalina kasutab vanu ajakirju ja raamatuid, kleepides neid kõikvõimalikele vormidele (tasapinnad, kastid, korvid, vaasid, tünnid, pudelid, vanad käsitöövahendid jne). Seni suurim kollaažide komplekt (u poolsada plaati) valmis kaardifirma Regio 5. korrusel asuva kontori uste jaoks. Nendel plaatidel kasutas ta peamiselt vanadest raamatutest väljalõigatud must-valgeid fotosid, millele lisas eredavärvilisi aktsente, vastavalt iga konkreetse ruumi sisekujundusele. Kollaažid lakkis kunstnik soojatooniliseks, et toetada kontori üldist "intiimset ja sooja toimingut".

## Haridus
* Eesti Riiklik Kunstiinstituut, tekstiili eriala, lõpetas 1961.

## Näitused
Toimunud on kümmekond isikunäitust Eestis ja 4 Soomes.


Eevi Silliksaar 2, 2006.jpg|Tegemas kollaažplaate Regio kontori uste jaoks
Eevi Silliksaar 3, 2006.jpg|Regio kontori uste jaoks valmis poolsada kollaažplaati


## Isiklikku
Ta oli kunstnik Nerva ja moekunstnik Kaja Raitari ema. 

Alates 2008. aastast kandis ta taas neiupõlvenime *Nerva*.

## Viited
Küdema laht

**Küdema laht** on Saaremaa loodeosas Ninase ja Panga poolsaare vahel asuv laht. Laht on umbes 18–25 km pikk ja 3–5 km lai. Lahe keskel asub Laidu saar. Lahte suubuvad Tirtsi jõgi ning kaks oja. Lahes on ka Saaremaa_sadam.

## Vaata ka
*Eesti lahtede loend
* Küdema lahe 360° aeropanoraam / aerofoto
Täislaev

**Täislaev** (ka **klipper**) on 3–5-mastiline suurem purjelaev, mille igas mastis on raapurjestus ehk täispurjestus. 

Viiemastilise täislaeva mastide nimetused on fokkmast, grootmast, keskmast, besaanmast ja dziggermast. Kolmemastilise täislaeva mastide nimetused on fokkmast, grootmast ja besaanmast. Lisaks raapurjedele võib täislaev viimases mastis kanda ka kahvelpurje. Fokkmasti ees pukspriidi ja kliiverpoomi kohal on 3–5 eespurje ehk kliivrit. Mastide vahel on harilikult ülestikku 2–4 taakseili. Iga mast koosneb harilikult mastist ehk alamastist ja kahest tengist – marsstengist ja praamtengist. Praamtengi ülemist osa nimetatakse roiltengiks. Raapurjestus kannab nimetusi vastavalt masti ja tengide nimedele, kus raad, mis kannavad raapurjeid, on kinnitatud. Nii on fokkmastis – fokkpuri, alamarsspuri, ülamarsspuri, alapraampuri, ülapraampuri ja roilpuri. 

Nüüdisajal on enamus täislaevu kasutusel õppelaevadena – "Amerigo Vespucci" Itaalias, "Christian Radich" Norras, "Danmark" Taanis, "Dar Pomorza" ja "Dar Mlodiezy" Poolas.

## Galerii

Pilt:Moshulu (ship, 1904) - SLV H91.250-725.jpg|Moshulu
Pilt:Carl Justus Fedeler - Ship Portrait of German Ship ‚EUROPA‘ and the Bark ‚UNION‘.jpg|Täislaev Europa (1854) on maalil eesplaanil ja bark Union tagaplaanil 
Pilt:Georg Stage IMO 5128417 S Bremerhaven 27-07-1986.jpg|Täislaev Georg Stage - maailma väikseim käigus olev täislaev.


## Vaata ka
* Bark
* Brikk

## Viited
Eoarhaikum

**Eoarhaikum** on geokronoloogiline üksus (aegkond). Eoarhaikum vastab ajavahemikule 4–3,6 miljardit aastat tagasi. Rahvusvaheline Stratigraafiakomisjon ei ole eoarhaikumi alumist piiri täpselt määratlenud.

Sõna "eoarhaikum" tuleneb kreekakeelsetest sõnadest *ēōs* ('koit') ja *archaios* ('vana, ürgne').

Eoarhaikum on Arhaikumi eooni esimene aste. Sellele järgneb Paleoarhaikum. Eoarhaikumile eelnes hadaikum.

Eoarhaikumis umbes 3,6 miljardit aastat tagasi moodustus esimene hiidmanner Vaalbara.

Eoarhaikumist pärinevad vanimad teadaolevad kivimid. Need on 3,8 miljardit aastat vanad ja asuvad Lääne-Gröönimaal Isua rohekildavöös.

On oletatud, et eoarhaikumi lõpus arenesid protobiontidest esimesed prokarüoodid.

## Vaata ka
*Geokronoloogiline skaala
*Neoarhaikum
Mesoproterosoikum

**Mesoproterosoikum** on geokronoloogiline üksus, mis algas 1,6 miljardit aastat tagasi ja lõppes miljard aastat tagasi. Mesoproterosoikumile eelnes paleoproterosoikum ja järgnes neoproterosoikum.

Selle perioodi tähtsaimad sündmused on Columbia hiidmandri lagunemine väiksemateks tükkideks, sugulise sigimise teke ja Rodina hiidmandri koondumine aegkonna lõpus. Mandrite lõhenemisest ja magma tõusust on pärit mitmed pinnavormid Kesk-Rootsis, Kagu-Soomes, Läänemere ja Botnia lahe põhjas ja Kanadas. 

## Vaata ka
*Geokronoloogiline skaala
Rändkarp (perekond)

**Rändkarp** (*Dreissena*) on rändkarplaste sugukonda kuuluv perekond limuseid.

Morfoloogiliselt sarnaneb rändkarp rannakarplastega (*Mytilidae*), kuid fülogeneetiliselt pole nad väga lähedalt seotud. Rändkarbi iseloomulikuks tunnuseks on teravnenud eesots ja lamenenud tagaots.

Rändkarplased on lahksoolised. 

## [[Liik (bioloogia)|Liigid]]
* *Dreissena polymorpha* (rändkarp)
** *[[Dreissena polymorpha polymorpha]]*
** *[[Dreissena polymorpha andrusovi]]*
* *[[Dreissena bugensis]]*
* *Dreissena rostiformis* (nokjas rändkarp)
** *Dreissena rostriformis compressa*
** *Dreissena rostriformis distincta*
** *Dreissena rostriformis grimmi*
** *Dreissena rostriformis pontocaspica*
* *[[Dreissena stankovici]]*
* *Dreissena caspia caspia* (kaspia rändkarp)
* *[[Dreissena elata elata]]*
Paiseleht

**Paiseleht** (*Tussilago farfara*) on mitmeaastane rohttaim korvõieliste sugukonnast paiselehe perekonnast. 

## Levila ja kasvukoht
Paiseleht on pärismaine paljudes Euroopa ja Aasia piirkondades, edukalt on teda introdutseeritud Põhja- ja Lõuna-Ameerikas, peamiselt kolonistide kaasabil ja meditsiiniliste omaduste pärast.

Taim kasvab sageli jäätmaadel, teeservadel ja paljudes niisketes kohtades. 

## Kirjeldus

Roomava ja haruneva risoomiga, õitsemise ajal 10–20 cm ja hiljem kuni 40 cm kõrge. Õitsevad varred on võrkvillased, väikeste soomusjate varrelehtedega. Lehed on algul püstised, hiljem longus. Juurmised lehed ilmuvad pärast õitsemist. Lehed on pikarootsulised, kujult südajas-ümmargused, hambulise servaga. Pealmine pool on tumeroheline ja nahkjas, alakülg valgeviltjas ning pehme. 

Paiselehe erksad kollased õied puhkevad aprillis–mais. Väikesed korvõisikud asuvad üksikult varre tipus. Viljaks on seemnis, mis on varustatud lendkarvadest pappusega.

Väliselt sarnaneb taim võilillega, kuid enamasti õitseb ta võilillest varem. 

Paiseleht paljuneb seemnete ja risoomi abil. Sageli kasvavad nad kolooniates. 

## Ravimtaim
Paiselehte on kasutatud meditsiinis köha ravimisel, samuti astma korral. Purustatud õisi on kasutatud ka naha seisundi parandamiseks. 

Ajalooliselt on taime tarvitatud söögiks. 

## Välislingid

*
Cara Black

**Cara Cavell Black** (sündinud 17. veebruaril 1979 Harares Zimbabwes) on Zimbabwe naistennisist. 

1. septembri 2009 seisuga oli ta koos Liezel Huberiga WTA paarismängu edetabelis maailma esipaar. Üksikmängus jäi tema karjääri parimaks WTA edetabeli 31. koht (15. märtsil 1999).

Cara Black on Wayne'i ja Byron Blacki noorem õde. Kõik nad võistlesid peamiselt paarismängudes: Wayne võitis 2001 USA ja 2005 Austraalia, Byron aga 1994 Prantsusmaa lahtised meistrivõistlused tennises.

Cara alustas mängimist ITF-i noorteturniiridel ja võitis 6 turniiri, esimese 19. märtsil 1995 Gaborones. See jäi ka ainsaks turniiriks, mille ta oma kodumaal on võitnud. Lisaks on ta võitnud täiskasvanute seas ühe WTA turniiri, kui ta 15. septembril 2002 alistas Waikoloas finaalis Lisa Raymondi 7:6, 6:4.

Esimese paarismänguturniiri võitis ta 27. mail 1994 Nairobis. Ta võitis 10 noorteturniiri, neist 7 viimases oli tema paariline kasahh Irina Seljutina.

2000 hakkas ta mängima täiskasvanute turniiridel. Ta jõudis sel aastal USA lahtistel koos venelase Jelena Lihhovtsevaga finaali. 2001. aasta osutus edukaks: ta võitis 7 turniiri, neist 6 Lihhovtsevaga ja viimase afrikaani Liezel Huberiga. Järgmisel kahel aastal polnud tal kindlat partnerit: ta võitis turniire nii Seljutina, Lihhovtseva, Raymondi kui Virginia Ruano Pascualiga, kuid võite ei tulnud nii palju kui 2001. aastal.

Cara on võitnud naispaarismängus viis suure slämmi turniiri: Wimbledonis 2004, 2005 ja 2007, Austraalias 2007 ja USA-s 2008 (esimese austraallase Rennae Stubbsiga, teised Huberiga). Ta võitis kaks suure slämmi turniiri ka segapaarismängus koos oma venna Wayne'iga: 2002 Prantsusmaal ja 2004 Wimbledonis. Lisaks jõudis ta Wayne'iga 2004 Prantsusmaal finaali ning 2003 Prantsusmaal ja USA-s poolfinaali. Kolmanda suure slämmi turniiri võitis ta 2008 segapaarismängus koos indialase Leander Paesiga.

2007 sai tema alaliseks partneriks Huber, kellega ta varemgi ajuti koos mänginud oli. Nende koostöö sujus hästi ning sel aastal võideti Austraalias ja Wimbledonis paarismäng. Lisaks lõpetati aasta paarismängu edetabeli juhtidena.

Iga aasta lõpus peetavate WTA meistrivõistluste finaalis on Black mänginud 7 korda: 2001 ja 2002 Lihhovtsevaga ja 2004–2006 Stubbsiga. Ta kaotas kõik 5 finaali. 2007 ja 2008 mängis ta finaali Huberiga, võitis mõlemad ja paar kuulutati maailmameistriks.

Kokku on Black võitnud naispaarismängus 61 turniiri, neist 27 Huberi, 11 Stubbsi, 8 Seljutina, 7 Lihhovtseva ja 8 teistega.

2008. aasta suveolümpiamängudel Pekingis kaotas Black avaringis 2. asetusega Jelena Jankovićile Serbiast.

## Vaata ka
*Tennis 2008. aasta suveolümpiamängudel

## Välislingid
* Cara Black WTA lehel 
* Cara Black ITF-i lehel
Mtsensk

**Mtsensk** on linn Venemaal Orjoli oblastis, Mtsenski rajooni keskus. Asub Zuša jõe kaldal. 

Mtsenskit on mainitud 1147. aastal, kui see kuulus Tšernigivi vürstiriiki. 1320. aastal läks linn Leedu valdusse, 1505. aastal liideti Venemaaga.

Tänapäeval on linnas masina- ja värvilise metallurgia tööstuse ettevõtted.

2020. aasta alguses oli linnas 36 627 elanikku.

## Viited

## Välislingid

*Mtsenski infoportaal
Köömen

**Köömen** (*Carum*) on kahe- või mitmeaastane rohttaimede perekond sarikaliste sugukonnast. 

Köömne perekonda kuulub koguni 30 liiki taimi, kes kasvavad looduslikult parasvöötmes ja lähistroopikas. Euroopas kasvab viis köömneliiki. Neist tuntuim on harilik köömen, kes kasvab laialdasel alal Euroopas, Siberis, Kaukaasias, Aasias ja Vahemere maades. Põhja-Ameerikasse on köömen jõudnud inimese kaasabil ja on seal täiesti kodunenud. 

## Liigid
**[[Carum atrosanguineum]]* 
**[[Carum bretschneideri]]*
**[[Carum buriaticum]]*
**Carum carvi* – harilik köömen
**[[Carum diversifolium]]*
**[[Carum gairdneri]]*
**[[Carum verticillatum]]*

 

## Viited
Benji Madden

**Benjamin Levi Madden**, tuntud kui **Benji Madden** (sündinud 11. märtsil 1979, sünninimi **Benjamin Levi Combs**) on Ameerika Ühendriikide muusik, ansambli Good Charlotte soolokitarrist ja taustalaulja.

## Isiklikku
Ta on Joel Maddeni kaksikvend.

Ta abiellus 2015. aastal näitleja Cameron Diaziga. 2019. aastal said nad surrogaatema abil tütre.
Fülogeenia

**Fülogeenia** ehk **fülogeneetika** on evolutsiooniteooria üks osa, mis uurib teatud liigi, perekonna või kõrgema taksonoomilise üksuse põlvnemist (fülogeneesi) ja üksikelundite, elundkondade ajaloolist arengut. Fülogeenia abistavateks harudeks on muu hulgas paleontoloogia, fülogeneetiline süstemaatika ja võrdlev anatoomia.

Fülogeenia uurimisobjektiks on fülogenees.
Endla soostik

**Endla soostik** on soomassiiv Pandivere kõrgustiku ja Vooremaa vahel asuvas nõos. Soostiku pindala on 25 100 hektarit, kusjuures selle pikkus põhjast lõunasse on 25 ja läänest itta 18 kilomeetrit. 

Soostikust üle poole on madalsoo (58%), 13% siirdesoo ja 29% kõrgsoo. Suurimad rabad on Linnusaare, Tapiku ja Endla. 

Soostiku turbalasundi paksus on 8 meetrit, keskmine 2,5 meetrit. 

Endla soostiku keskosa kuulub Endla looduskaitseala koosseisu.

## Vaata ka
*Endla turbamaardla
*Endla looduskaitseala
Inger (romaan)

**"Inger"** on Mats Traadi 1975. aastal ilmunud romaan.

Peategelane Inger Uunvald on inglise keele õpetaja ühes Hiiumaa internaatkoolis. Ta elab väikeses jahedavõitu korteris puumajas. Teose põhiprobleem on armastus ja selle purunemine või selles pettumine.

Peategelase Ingeri prototüüp on kirjaniku abikaasa Victoria Traat, kes töötas Kärdla Keskkoolis. Äratuntavalt on kujutatud keskkooli ja selle tollaseid õpetajaid. Maja, kus Victoria elas (Rootsi tänav 2), on säilinud.

Romaan on ilmunud ka inglise, soome, saksa, vene, ukraina ja tšehhi keeles.
Karolina Šprem

**Karolina Šprem** (sündinud 25. oktoobril 1984 Varaždinis) on Horvaatia tennisist.  

Ta on võitnud 11 ITF-i turniiri, neist 10 üksikmängus ja ühe paarismängus. Tema kõrgeim koht maailma edetabelis on olnud 17. (oktoobris 2004). 

Ta karjäär tõotas kujuneda paljulubavaks, sest kahel WTA turniiril jõudis ta finaali, kuid 2004. aasta teises pooles hakkas kõik minema allamäge. Karolina treeneriks sai Borna Bikic, kes oli Jelena Dokici poiss-sõber. Pärast seda oli tal raskusi mängude võitmisega. 2007. aasta hilissügisel teatas Karolina Šprem, et loobub Bikici teenetest ja hakkab taas koostööd tegema oma vana treeneriga. Kuid siis pidi ta tegelema raskest õlavigastusest paranemisega. 

2008. aastal naasis ta edukalt tennisesse. 2011. aastal katkes ta karjäär tennises vigastuse tõttu uuesti, pärast seda ta WTA turniiridel pole mänginud.

2012. aastal abiellus ta Küprose tennisisti Marcos Baghdatisega ning sama aasta oktoobris sündis paari esimene laps.

## Välislingid
* Fännileht
Epu-Kakerdi soostik

**Epu-Kakerdi soostik** on soomassiiv Pärnu ja Jägala jõe ülemjooksul ning Pandivere kõrgustikust läänes. Selle pindala on 36 300 hektarit, kusjuures pikkus põhjast lõunasse on 40 ja läänest itta 27 kilomeetrit.

Soostikust üle poole (60%) moodustab madalsoo, 28% kõrgsoo ja 12% siirdesoo. Soostiku territooriumil asub mitu soojärve. 

Turbalasundi keskmine paksus on 2,9 ja suurim ligi 10 meetrit. 

Mitu sood (Kakerdaja, Kautla, Kodru, Seli, Laeksaare, Tartussaare, Aegviidu, Tellissaare ja Põhjaku raba ning Kilingi soo) kuulub Kõrvemaa maastikukaitseala koosseisu.

## Vaata ka
*Epu-Kakerdi turbamaardla
Giovanni de' Medici

**Giovanni de' Medici** oli mitme Medicite dünastiasse kuuluva isiku nimi:
***[[Giovanni di Bicci de' Medici]]** oli Medicite dünastia ja panga juht 15. sajandi alguses
***[[Giovanni di Cosimo de' Medici]]** oli Cosimo de' Medici noorem poeg
***[[Giovanni di Lorenzo de' Medici]]** oli Lorenzo Toreda poeg, paavstina Leo X
***[[Giovanni de Medici il Popolano]]** oli Caterina Sforza abikaasa
***[[Giovanni dalle Bande Nere]]** oli eelmise poeg ja kondotjeer
***[[Giovanni II di Cosimo de' Medici]]** oli Cosimo I noorem poeg
***[[Don Giovanni de' Medici]]** oli Cosimo I ebaseaduslik poeg
Bugrõ

**Bugrõ** (soome **Pukra**) on alevik Venemaal Leningradi oblastis Vsevoložski rajoonis. Asub Peterburist vahetult põhjas.
Kaitseväikepinge

**Kaitseväikepinge** on väikepinge, mis on sedavõrd madal, et tema toimel inimkeha läbiv elektrivool ei kutsu esile elektrilööki.

Kaitseväikepinge süsteemid:
*maandamata (maast eraldatud) kaitseväikepinge süsteem, tähis SELV (ingl *safety extra-low voltage*);
*maandatud kaitseväikepinge süsteem, tähis PELV (ingl *protective extra-low voltage*); selles süsteemis on üks toiteallika poolustest või kolmefaasilise trafo neutraalpunkt maandatud.

Elektriohutus ja töökindlus on kõige paremini tagatud maandamata süsteemis, sest selles on kaitseväikepinge ahelate pingealtid osad (s.o rikke korral voolu alla sattuda võivad osad) maast eraldatud, s.t pole ühendatud kaitsejuhtidega. Maandatud väikepingesüsteemi tuleb kasutada juhul, kui vooluahelas on seadmeid, mis vajavad talitlusmaandust, s.t maandust oma normaalseks tööks.

Kaitseväikepinget saadakse  eraldustrafost, mida sel juhul nimetatakse kaitseväikepingetrafoks,  või mõnest muust ohutust toiteallikast. Kaitseväikepingetrafo primaar- ja sekundaarmähised on teineteisest eraldatud kahekordse või tugevdatud isolatsiooniga. 
## Standardid
* EVS-EN 61140:2006. Kaitse elektrilöögi eest. Ühisnõuded paigaldistele ja seadmetele. Kehtiv alates 04.01.2007
* EVS-HD 60364-4-41:2007. Madalpingelised elektripaigaldised. Osa 4-41: Kaitseviisid. Kaitse elektrilöögi eest. Kehtiv alates 05.09.2007
## Vaata ka
*Väikepinge
*Talitlusväikepinge
*Puutepinge
Ljubov Kozõreva

**Ljubov Baranova-Kozõreva** (vene Любовь Владимировна Баранова; 27. augustil 1929 Bugrõ, Leningradi oblast – 22. juuni 2015 Moskva) oli NSV Liidu suusataja, olümpiavõitja, 4-kordne maailmameister ja 17-kordne NSV Liidu meister. 

Ljubov Kozõreva oli esimene Nõukogude Liidu naissuusataja, kes võitis suurvõistlustel kuldmedali. 1954. aasta maailmameistrivõistlustel Falunis võitis ta kuldmedali mõlemal naiste distantsil: 10 km ja 3x5 km teatesõidus, kus ta oli avavahetuses.

1956. aasta olümpiamängudel Cortina d'Ampezzos võitis Kozõreva kulla 10 km, kuid teatesõidus jäi NSV Liit Soome järel teiseks, kuigi Kozõreva tuli esimesse vahetusse 24-sekundilise eduga soomlase Sirkka Polkuneni ees. 1958. aasta MM-il Lahtis sai Kozõreva 10 km hõbemedali, jäädes kaasmaalasele Alevtina Koltšinale alla 20,8 sekundiga. Teatesõidus sõitis ta viimast vahetust ja jõudis finišisse maailmameistrina.

Pärast abiellumist Ljubov Baranova nime kandes sai ta 1960. aasta olümpiamängudel Squaw Valleys hõbemedali nii 10 km kui ka teatesõidus, kus ta sõitis viimast vahetust. Teatesõidus läks avavahetuses juhtima Rootsi, kui venelane Radja Jerošina kukkus ja lõhkus suusa ega saanud uut suuska nii kiiresti, kui oleks tahtnud.

1962. aasta maailmameistrivõistlustel Zakopanes naiste võistlusel oli uue alana kavas 5 km, kus Baranova sai hõbemedali. Ta jäi esimest korda karjääri jooksul tippvõistlustel 10 km distantsil medalita – oli neljas. Kolm esimest kohta hõivasid teised venelased. Viimast korda tuli Baranova maailmameistriks teatesõidus, kus ta sõitis esimeses vahetuses.

## Saavutused

### [[Olümpiamängud]]el

* 1956 Cortina d'Ampezzos
**  **olümpiavõitja** 10 km
**  hõbemedal 3x5 km teatesõidus
* 1960 Squaw Valleyis 
**  hõbemedal 10 km
**  hõbemedal 3x5 km teatesõidus

### [[Suusatamise maailmameistrivõistlused|Maailmameistrivõistlustel]]

* 1954 Falunis
** ** maailmameister** 10 km
** ** maailmameister** 3x5 km teatesõidus
* 1958 Lahtis
** ** maailmameister** 3x5 km teatesõidus
**  hõbemedal 10 km
* 1962 Zakopanes
** ** maailmameister** 3x5 km teatesõidus
**  hõbemedal 5 km 

## Autasud
* Lenini orden (1967)
Alain Bombard

**Alain Bombard** (27. oktoober 1924 Pariis – 19. juuli 2005 Toulon) oli prantsuse arstiteadlane ja bioloog, kes tõestas 1952. aastal, et ainult mereandidest toituval ning kaladest ja vähesel määral merest joogivett saaval merehädalisel on võimalik ellu jääda. Selleks ületas ta 1952. aastal üksinda kummipaadil Atlandi ookeani. Kirjutas oma kogemusest raamatu "Vabatahtlik merehädaline" (eesti keeles ilmunud 1961).

Ta tõestas ühel korral, et inimene võib väga hästi elada reisi üle ookeani ilma **kaasavõetud** söögi ja joogita. Ta otsustas kontrollida oma teooriad ise, et säästa hiljem tuhandete merehädaliste elud, mis kaotataks merel. 

19. oktoobril 1952 alustas Bombard reisi üle Atlandi ookeani. Ta oli sõitnud ka varem Atlandi ookeanil, Tanger – Casablanca (13. august – 20. august) ja Casablanca – Las Palmas (24. august – 3. september). Esialgne plaan oli purjetada üle Atlandi ookeani koos sõbraga, kelleks oli inglise purjetaja Jack Palmer, kellega ta oli sõitnud just enne Monacost Menorcasse (25. mai – 11. juuni), kuid Jack lahkus Tangeris. Bombard sõitis oma **l'Hérétique** (ketser) nimelise Zodiac kummipaadiga, mis oli ainult 4,5 meetrit pikk, võttes kaasa ainult sekstandi ja raadiovastuvõtja. 
Bombard teatas, et ta jäi ellu tänu kaladele (ta kasutas kalu nii värske vee pressimiseks lihast kui ka toiduks), mille ta püüdis omatehtud harpuuni ja konksudega. Lisaks tarbis ta planktonit skorbuudi vältimiseks. Ta jõi piiratud hulgal merevett iga päev ning kontrollis ja jäädvustas oma füüsilist seisundit korrapäraselt. Reisi teisel poolel tekitas palju probleeme oluline navigatsiooniviga, mille tõttu arvas Bombard, et on 500 miili Ameerika mandrile lähemal, kui tegelikult. Lootusetu maa otsimine silmapiirilt tekitas depressiooni ja surmamõtteid, mis kahjustasid ka füüsilist tervist. 53. päeval kohtas ta laeva. Meeskonnast öeldi talle, et tal on veel üle tuhande kilomeetri seilata. Laeval sõi Bombard kerge hommikueine, mis tekitas hiljem palju füüsilisi piinu ja vastumeelsust toore kala vastu, mille tõttu nälgis ta rohkem, kui eelnenud reisi ajal. Bombard jõudis Barbadosele 23. detsembril 1952, pärast 4400 km pikkust merereisi. Ta oli kaotanud 25 kg oma kehakaalust ja viibis lühikest aega haiglas. Oma reisist kirjutas ta väitekirja ja rida nõuandeid merehädalistele, kus oluline punkt oli psüühilise toonuse ja optimismi hoidmine ellujäämiseks. 
Nii reisi ajal kui ka aastaid hiljem on Bombardi ka ägedalt kritiseeritud ning kahtlustatud, et reisi ajal jõi ta salaja kaasa võetud magedat vett ning võltsis hiljem arvandmeid. 

Bombard suri Prantsusmaa lõunaosas Touloni linnas 2005. aastal 80-aastaselt.

## Viited
* Vabatahtlik merehädaline , Maailm ja mõnda : reisikirjelduste sari
* Mälestusmärk 3. oktoobril 1958 hukkunud päästepaadi katsetajatele
** Sauvetage en mer: Barre d'Étel 1958, la dramatique expérience organisée au musée des Thoniers d'Étel en 2008. Consulté le 4 avril 2011.
** L'Ouest en mémoire (INA), 09 Janvier 1959. Consulté le 30 Juin 2011
* July 24, 2005, DOUGLAS MARTIN, Alain Bombard, 80, Dies; Sailed the Atlantic Alone , New York Times/nytimes.com
* Alain Bombard, le naufragé volontaire 53'05"
Parimad

**"Parimad"** on Jääääre 1996. aasta album.

## Lugude nimekiri
#"Õhk kõnnib tänaval"
#"Punased kardinad"
#"Kohtumine"
#"Las ma..."
#"10 aastat tagasi"
#"Alexander"
#"Saladus"
#"Romanss"
#"Soo"
#"Kus sa veel aeled mu õeke"
#"Kaugeneb mööda pilvi"
#"Laul ennekuulmatust lahkusest"
#"Mürgiseen"
#"Kui me ükskord kokku saame"
Wilmington

**Wilmington** on sadamalinn USA-s, Delaware'i osariigi suurim linn ja New Castle'i maakonna keskus. Asub Christina ja Brandywine'i jõe liitumiskohas 40 km Philadelphiast lõunas.

Wilmingtoni asutasid 1638. aastal Rootsi kolonistid Nya Sverige koloonia keskuseks **Fort Christina** asulana. Uusi koloniste saabus vähe ja 1655. aastal läks piirkond hollandlaste valdusse. 1664. aastal algas Briti kolonisatsioon.

32,6% linna elanikest on valgenahalised, 58% mustanahalised. 27,6% elanikest elas 2010. aastal allpool vaesuspiiri.

## Viited
Annapolis

**Annapolis** on Ameerika Ühendriikide linn, mis on Marylandi osariigi pealinn ja Anne Arundeli maakonna halduskeskus. Linn asub Chesapeake'i lahe läänekaldal Severni jõe suudmes.

## Ajalugu
Annapolise asutasid 1649 Briti puritaanidest kolonistid William Stone'i juhtimisel. Aastatel 1783–1784 oli Annapolis Ameerika Ühendriikide pealinn

## Demograafia
62,7% linna elanikest on valgenahalised, 31,4% mustanahalised. 12,7% elanikest elab allpool vaesuspiiri.

## Haridus
Linnas asub 1845. aastast alates Ameerika Ühendriikide Mereakadeemia (*United States Naval Academy*) ja 1696 asutatud St. Johni Kolledž (*[[St. John's College]]*).

## Sõsarlinnad
Annapolis on alates 2002. aastast Tallinna sõpruslinn.

## Välislingid

*Annapolise koduleht
*Annapolisest Tallinna kodulehel
Talitlus

**Talitlus** on mingi bioloogilise või tehnoloogilise süsteemi toimimine ehk funktsioneerimine. Talitlus vastandub ehitusele. 

Bioloogias, eriti füsioloogias, räägitakse näiteks elundite või elundkondade (näiteks meeleelundite) talitlemisest.

Tehnoloogias on talitluse (inglise *service*, saksa *Bertrieb*, soome *toiminta*) mõiste kasutusel muuhulgas elektrotehnikas, väljendades sellega elektripaigaldise või selle osa kasutamisel toimuvate protsesside kompleksi. Samuti kõneldakse robotite talitlemisest.

## Vaata ka
*funktsioon (bioloogia)
*funktsioon (filosoofia)
Fort Worth

**Fort Worth** on linn Ameerika Ühendriikides Texase osariigis, Tarranti maakonna keskus.  

## Ajalugu

Linn tekkis 1849. aastal rajatud sõjaväeposti juurde. Moodustab koos Dallase ja lähialadega Dallas-Fort Worthi linnastu.

## Vaatamisväärsused
Linna tuntumad muuseumid on Fort Worthi Moodsa Kunsti Muuseum, Kimbelli Kunstimuuseum, mille kogudes on teiste seas Caravaggio, Fra Angelico, El Greco, Rembrandti, Pablo Picasso, Henri Matisse'i ja Paul Cézanne'i teoseid, ning 19. ja 20. sajandi Ameerika Ühendriikide kunsti eksponeeriv Amon Carteri muuseum.

## Haridus
Linnas asub ülikool Texas Christian University ja American Airlinesi peakorter.

## Transport
35 km kaugusel kesklinnast asub Dallase Fort Worthi lennujaam, mis on üks riigi tähtsamaid lennuvälju.

## Välislingid
* Fort Worthi koduleht
Väikesed raamatud

**"Väikesed raamatud"** on Jääääre 2004. aasta album. Albumil on kontsertlindistus Sõmerpalu mõisas 2004. aasta aprillis.

## Lugude nimekiri
#"Väikesed raamatud"
#"Peegel"
#"Tiivad"
#"Ma armastan sind aeglaselt"
#"Varesed"
#"Head teed"
#"Tants"
#"Kaugeneb mööda pilvi"
#"Isade laul"
#"Tihane"
Tartu – väike puust linn

**"Tartu – väike puust linn"** on Jääääre 1998. aasta album.

## Lugude nimekiri
#"Kosk"
#"Vanaisa-vanaema"
#"Saame kokku"
#"Hallid kardinad"
#"Õhuline"
#"Taina"
#"Tartu – väike puust linn"
#"Tolmused riided"
#"Hüääni nutulaul"
#"Supilinn"
#"Selgeltnägija silmakiri"
#"Unelaul"
Oota:

**"Oota:"** on Jääääre 2003. aasta album.

## Lugude nimekiri
#"Külmetab"
#"Jalutades neljal noodil"
#"Pilve piiril"
#"Ketikoer"
#"Onu Oskar"
#"Kalkar"
#"Fado"
#"Must Jänes"
#"Lihtsad asjad"
#"Kallis proua"
#"Kolm lõtva tulpi"
#"Viimane tramm"
#"Oota:"
#"Ärkamine"
Edasi järv

**Edasi järv** on Põhja-Pärnumaa vallas Pärnu maakonnas asuv tehisjärv. 

## Vaata ka
*Eesti järvede loend

## Välislingid
*Edasi järv Keskkonnaregistris
Talitlusväikepinge

**Talitlusväikepinge**, tähis FELV (ingl *functional extra-low voltage*) on väikepinge, mis on vajalik teatavate nõrkvoolupaigaldiste  normaalseks talitlemiseks (töötamiseks).

Talitlusväikepinge allikad ei pruugi rahuldada kõiki kaitseväikepinge allikatele esitatavaid ohutusnõudeid.

## Vaata ka
*Väikepinge
*Kaitseväikepinge
Baltimore

**Baltimore** on sadamalinn Ameerika Ühendriikide Marylandi osariigis. Linn asub Chesapeake'i lahe ääres.

Asula on saanud nime teise Baltimore'i paruni järgi, kes oli Marylandi provintsi (erakoloonia) esimene omanik. Baltimore'i parunid said omakorda nime oma Iirimaal asunud valduste järgi – iiri keeles Baile an Tí Mhóir ('suure maja linn').

19. sajandil oli Baltimore'i sadam USAs teine selle kaudu riiki saabuvate immigrantide arvu poolest. 1904. aastal hävis tulekahjus 1500 hoonet. 1906. aastaks oli linn taastatud.

Linnas asuvad Walters Art Museum ja Johns Hopkinsi Ülikool.

64,3% elanikest on mustanahalised, 31,6% valgenahalised. Baltimore'i elanike arv jõudis maksimumini 1950. aastal 949 708 elanikuga, seejärel hakkas vähenema. Baltimore'i linnastus elab umbes 2,6 miljonit inimest, koos Washingtoni linnastuga moodustab see Baltimore-Washingtoni linnastu.

Baltimore'is elas ja sinna on maetud Edgar Allan Poe.

## Vaata ka
* Baltimore'i Eesti Kool
* Baltimore'i Eesti Maja
* Francis Scott Key silla purunemine

## Viited

## Välislingid
* Baltimore'i koduleht
Väike-Edasi järv

**Väike-Edasi järv** on Põhja-Pärnumaa vallas Pärnu maakonnas asuv tehisjärv. 

Järves on neli saart kogupindalaga 0,24 ha.

## Viited
Juubeliplaat: ei Üle ega Ümber

**"Juubeliplaat: ei Üle ega Ümber"** on Jääääre 2005. aasta album.

Album avaldati ansambli 15. sünnipäeva auks. Topeltalbumi esimesel plaadil on uued lood, teisel Jääääre vanad lood teiste muusikute esituses.

## CD 1
#"ei Üle ega Ümber: Üksinduse valss"
#"Kõik läheb hääks"
#"Neil hommikutel"
#"Prisked plikad (Aafrika)"
#"Olen su öö (Sarah'le)"
#"Ükssarve silmad"
#"Kaks kärbest"
#"Nokk-türn"
#"Hullutaja"
#"Laev läheb"

## CD 2
#Tribute to Jäääär: Katrin Pärn, Kärt Johanson, Lauri Liivak – "Jalutades neljal noodil"
#Genialistid – "Kaeban naiste peale..."
#Riho Sibul – "Ketikoer"
#Vaiko Eplik – "Kosk"
#Untsakad – "Soo"
#Anu Lamp, Andres Raag – "Õhuline"
#Aivar Tommingas ja Cassa Nova – "B-hommik"
#Halepop Singers – "Punased kardinad"
#Stas – "Kaks tüdrukut"
#Tõnis Mägi – "Tolmused riided"
#Marko Matvere ja Jaan Tätte – "Laul ennekuulmatust lahkusest"
#Tiit Kikas ja Music Island – "Must jänes" (*remix*)

## Viited
Põldeotsa paisjärv

**Põldeotsa paisjärv** ehk **Põldotsa paisjärv** on Pärnu linnas Pärnu maakonnas asuv järv.

Paisjärv asub Uruste ojal Audru jõkke suubumise kohal. Järve pindala on alla 1 ha. 

## Viited
Pärivere paisjärv

**Pärivere paisjärv** (ka *Are paisjärv, Are veehoidla*) oli paisjärv Pärnumaal Tori vallas Mõnuvere jõel.

Paisjärv paisutati niisutusrajatisena 1979. aastal ja lasti alla jõe seisundi parandamiseks 2014. aasta juulis, mille tulemusel ei ole see jõest enam eristatav.

## Viited
Põhja suusaalad 1956. aasta taliolümpiamängudel

**Põhja suusaalade [[1956. aasta taliolümpiamängud]]e** võistlused toimusid Cortina d'Ampezzos kaheksal alal: murdmaasuusatamises (meestel ei olnud enam kavas 18 km, mille asemele tulid 15 km ja 30 km, lisaks oli veel 50 km ja 4×10 km teatesõit ning naiste 10 km ja esimest korda 3×5 km teatesõit, kahevõistlus ja suusahüpped).
Võistlused olid ka kui 1956. aasta maailmameistrivõistlused.

## Tulemused

### [[Murdmaasuusatamine]] mehed

#### 15 km




**Kuupäev**: 30. jaanuar



#### 30 km




**Kuupäev**: 27. jaanuar




#### 50 km




**Kuupäev**: 2. veebruar





#### 4 x 10 km teatesõit




**Kuupäev**: 4. veebruar



### Murdmaasuusatamine naised

#### 10 km




**Kuupäev**: 28. jaanuar



#### 3 x 5 km teatesõit






### [[Kahevõistlus]]

#### Individuaalvõistlus




**Kuupäev**: 27. jaanuar



### [[Suusahüpped]]

#### Normaalmägi




**Kuupäev**: 5. veebruar



## Medalid
Kaitseväikepingetrafo

**Kaitseväikepingetrafo** ehk kaitseeraldustrafo on pinget madaldav eraldustrafo, mis on ette nähtud elektriahelate toiteks kaitseväikepinge maandamata  süsteemis (SELV) ja kaitseväikepinge maandatud süsteemis (PELV).

Kaitseväikepingetrafo primaar- ja sekundaarmähised on teineteisest eraldatud kahekordse või tugevdatud isolatsiooniga, et vähendada ohtu, mida võiks põhjustada maa ja elektripaigaldise pingestatud osade juhuslik üheaegne puutumine.
## Vaata ka
*Kaitseväikepinge
*Eraldustrafo
Vaaaata

**"Vaaaata"** on Jääääre 2006. aasta album.

## CD
#"Onu Oskar"
#"Üksinduse valss"
#"Õhk kõnib tänaval"
#"Hullutaja"
#"Alexander"
#"Fado"
#"Ma kaeban naiste peale nüüd"
#"Lihtsad asjad"
#"Punased kardinad"
#"Vala veini"
#"Tolmused riided"
#"Vargapoisi tango"
#"Supilinn"
#"Tartu väike puust linn"
#"Laualinad"
#"Kui on pime siis on pime"

## DVD
#"Onu Oskar"
#"Üksinduse valss"
#"Õhk kõnib tänaval"
#"Hullutaja"
#"Kolm lõtva tulpi"
#"Alexander"
#"Kohtumine"
#"Fado"
#"Ma kaeban naiste peale nüüd"
#"Lihtsad asjad"
#"Romanss"
#"Punased kardinad"
#"Vala veini"
#"Armuke"
#"Taina + Blatnoi"
#"Tiivad"
#"Tolmused riided"
#"Vargapoisi tango"
#"Pille-Riin"
#"Brazileru"
#"Kosk"
#"Noore individualisti hümn"
#"Õhtu Valgas"
#"Nii need päevd läevad"
#"Soo"
#"Supilinn"
#"Tartu väike puust linn"
#"Laualinad"
#"Olen nõnda lahke"
#"2 tüdrukut"
#"Kui on pime siis on pime"
Sioux City

**Sioux City** on linn USA-s Iowa osariigis Woodbury ja Plymouthi maakonnas Missouri lisajõe Big Sioux' suudmes. Linnas on umbes 83 000 elanikku. Sioux City on põllumajanduspiirkonna keskus.

## Välislingid

*Sioux City koduleht
Slaavia

**Slaavia** on Vana-Vene põhjapoolse piirkonna nimi 10. sajandi araabia ja teiste autorite teostes.

## Vaata ka
*Lõuna-Slaavia ehk Jugoslaavia
* Диба Юрій. Географія початкової русі за східними джерелами
Herko-Rasmus Servet

**Herko-Rasmus Servet** (sündinud 25. märtsil 1967) on eesti keraamik.

Ta on mittetulundusühingu Tallinna Käsitöökeskus juhatuse liige.

## Isiklikku
Ta on keraamik Sirje Kuuskmanni poeg.
Nõrkvoolupaigaldis

**Nõrkvoolupaigaldis** on info- ja kommunikatsioonitehnoloogia elektripaigaldis, mida iseloomustab vooluahelate suhteliselt nõrk, üldjuhul milliamprites väljendatav tarbimisvool ja madal pinge, nn väikepinge (vahelduvpinge alla 50&nbsp;V, alalispinge alla 120&nbsp;V). Nõrkvoolusüsteemide ülesanne on üldjuhul info edastamine ja ainult selleks vajaliku elektrivõimsuse kasutamine.

Pinge ja elektrivoolu väärtusi ega ka seadmete kasutusotstarvet ei saa siinjuures lugeda piisavateks eristustunnusteks, mistõttu nõrkvoolupaigaldiste eristamine tugevvoolupaigaldistest ei ole alati ühene. Tänapäeval liigitatakse elektripaigaldisi ja -seadmeid peamiselt selle järgi, kas neid kasutatakse IKTs või energiatehnikas.

## Vaata ka
*Tugevvoolupaigaldis
Sirje Kuuskmann

**Sirje Kuuskmann** (sündinud 10. septembril 1945) on eesti keraamik. Elab Tallinnas.

## Liikmesus
* Eesti Keraamikute Liidu liige
* Eesti Kunstnike Liidu liige

## Isiklikku
Sirje Kuuskmann on keraamik Herko-Rasmus Serveti ema.

## Välislingid
*Sirje Kuuskmann Eesti Keraamikute Liidu lehel
Susan Sontag

**Susan Sontag** (sünninimi **Susan Rosenblatt**; 16. jaanuar 1933 – 28. detsember 2004) oli ameerika kirjanik, filmilavastaja ja poliitaktivist.

Sontag kirjutas proosateoseid, esseesid ja kirjanduskriitikat, milles vastustas teravalt tavapäraseid kultuurikäsitlusi ja kriitikameetodeid. 

## Tunnustus
*1979 – valiti Ameerika Kunstide ja Kirjanduse Akadeemia liikmeks
*1992 – Malaparte auhind

## Teoseid
### Esseed
* (1966) "Tõlgendamise vastu"
* (1969) "Radikaalse tahte stiilid"
* (1980) "Saturni märgi all"

### Monograafiad
* (1977) "Fotograafiast"
* (1978) "Haigus kui metafoor"
* (1989) "AIDS ja selle metafoorid"

### Filmid
* (1969) "Duett kannibalidele"
* (1971) "Vend Carl"
* (1974) "Tõotatud maa"
* (1993) "Godot'd oodates, Sarajevo"

## Teosed eesti keeles
### Raamatud
* "Haigus kui metafoor. Aids ja selle metafoorid" (*Illness as Metaphor; Aids and its Metaphors*). Tõlkinud Krista Kaer. Sari Avatud Eesti raamat, Varrak, Tallinn 2002, 167 lk 
* "Vaikuse esteetika" (esseed; tõlgitud raamatutest: *On photography; Under the sign of Saturn; Against interpretation; Styles of radical will*). Koostanud Sirje Helme ja Berk Vaher, tõlkinud Berk Vaher. Kirjastus Kunst, Tallinn 2002 
* "Fotograafiast" (*On photography*). Tõlkinud Olavi Teppan, Tänapäev, Tallinn 2006, 226 lk
* "Vaadeldes teiste valu" (*Regarding the Pain of Others*), Tänapäev, Tallinn 2007, 112 lk 

### Üksikud artiklid ja esseed
* "Film ja teater" (essee kogumikust "Styles of Radical Will"). Tõlkinud ja eessõna: Riho Laanemäe – Teater. Muusika. Kino 1990, nr 2, lk 14–27
* "Märkmeid Camp’ist". Tõlkinud Toomas Rosin, järelsõna Kajar Pruul – Vikerkaar 1992, nr 8
* "Filmikunsti allakäik". Tõlkinud François Serpent, kommenteerinud Udo Uibo – Looming 2001, nr 1, lk 125–128
* Järelsõna teosele: Leonid Tsõpkin, "Suvi Baden-Badenis", Tänapäev, Tallinn 2005

## Kirjandus
* Mihkel Mutt, "Müüdid haigustest Susan Sontagi interpreteeringus" (*Illness as Metaphor*, 1977) – Looming, 1982, nr 11, lk 1579–83 
* R. T., "Susan Sontagi romaan Ameerikast" (*In America*, 2000) – Looming 2000, nr 5, lk 796–797
* Jaak Rähesoo, "Märkmeid mandrite triivimisest" (raamatu "Vaikuse esteetika" arvustus) – Vikerkaar 2002, nr 5/6, lk 168–171

## Välislingid

* Katked Susan Sontagi märkmetest ja päevikutest, 1958–67. Tõlkinud Tuuli Seinberg. 1. osa: "Miski peale laiskuse ei takista mind olemast kirjanik" – Eesti Päevaleht/Arkaadia 4. 11. 2006, lk 10–11; 2. osa: "Kirjutamine on enda kulutamine, enda mängu panemine" - samas, 2. 12. 2006
1934. aasta põhja suusaalade maailmameistrivõistlused

**1934. aasta põhja suusaalade maailmameistrivõistlused** olid **11.** suusaalade maailmameistrivõistlused, mis toimusid 20.–25. veebruarini Rootsis Sollefteås. 

## Tulemused
### [[Murdmaasuusatamine]]
#### 18 km



**Kuupäev**: 22. veebruar



#### 50 km




**Kuupäev**: 24. veebruar



#### 4 x 10 km teatesõit




**Kuupäev**: 25. veebruar




### [[Kahevõistlus]]

#### Normaalmägi + 18 km




**Kuupäev**: 20. veebruar



### [[Suusahüpped]]

#### Normaalmägi




**Kuupäev**: 20. veebruar



## Medalid
Allikmailane

**Allikmailane** (*Veronica anagallis-aquatica*) on mitmeaastane õistaim teeleheliste sugukonnast.

Allikmailast võib leida allikasoodest, veekogude kaldaveest jt märgadest kohtadest.

Allikmailase vars on 10...75 cm pikk. Alumised lehed on rootsudega, ülemistel rootsud puuduvad. Õiekroon on sinine. Taim õitseb juunist septembrini.

Eestis tavaline.

## Välislingid

*
Viis (4+1)

**"Viis (4+1)"** on Jääääre 2007. aasta kontsertalbum.

## Lugude nimekiri
#"Väike sõnum"
#"Ära näri"
#"Üksinduse valss"
#"Lihtsad asjad"
#"Unelmais olen prii"
#"Ingel lendab ära"
#"Oota"
#"Kolm joodikut"
#"Lühike muinasjutt"
#"Gorod"
#"Unele"
#"Üks jõgi"
#"Meekarva taevas"
#"Viimane tramm"
#"Mööda teed, mis on kividega kaetud"